# Christoph Simon

### A Wikipédiából, a szabad lexikonból.

Christoph Simon (Christophori Simon, Gaitzer Simon Kristóf) (Brassó, 1671 - Brassó, 1726. október 18.) bölcselet- és jogtudós, költő

## [szerkesztés] Élete

Atyja a városi tanács ellen 1688-ban kitört zavargásokba elegyedvén, életét veszté, ő maga is felségsértéssel vádoltatván, elfogatott, de ártatlannak nyilvánították. Ekkor Brassót elhagyta s tanulmányainak folytatása végett Lengyelországon át Franciaországba ment, hol négy évig volt; 1695-ben Wittenbergben a jogtudományoknak élt. 1696-ban visszatért hazájába s később a városi százas testületbe vették föl; 1713. augusztus 14. városi vásárbiró lett, 1725. december 24. szószólónak választották.

## [szerkesztés] Munkái

Drei Lieder (az 1709-ben Brassóban nyomatott Enchiridion vagy Luther kis katekizmusa mellékletéül a 124–128. l. lenyomattak.)

Kézirati munkái: Neu und alter Kronstädtischer Geschichts-Kalender. (Erdély, különösen Brassó 1704. és 1705. évi történeteit tárgyalja; ezen munkáját 1724-ben kibővítve s 1709-ig levezetve, ujra leírta); Kronstädtisches Marktprotokoll eingeführt im J. 1714. (ívrét 374 lap);

Ausführlicher Bericht vom Staffel-Recht (Stappel-Recht).

Az Országos Széchényi Könyvtár kézirattára őrzi: Unparteischer Bericht der Begebenheiten in Siebenbürgen zu Zeiten der Malcontenten des Franz Rákóczy veranlassete Unruhen in Siebenbürgen zwischen Kronstadt u. ihren untreuen Nachbarn deren Három-Széker, Csiker und Gyergyóer Zeklern 1704–1709. inclusive sich begeben. (8r. 406 lap 1755. másolat a Marienburg Manuscripten-Archiv V. köt. Az ajánlás 1724. aug. 10. kelt.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/h/r/Christoph_Simon_c9d0.html"

Kategóriák: Magyar jogászok | Magyar költők

##### Views

- Szócikk
- Vitalap
- Aktuális változat

##### Keresés